pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Additional 200-Baht subsidy approved as New Year gift for state welfare card holders
วันพุธที่ 28 ธันวาคม 2565
28/12/2565
Additional 200-Baht subsidy approved as New Year gift for state welfare card holders
Additional 200-Baht subsidy approved as New Year gift for state welfare card holders
December 27, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting today, approved a 1-month subsidy for state welfare card holders as the Government’s New Year present.
The cabinet has made approval to an allocation of 2.644 billion Baht from the Government’s contingency fund for emergency (FY2023) to mitigate financial burden of 13.2 million state welfare card holders through the additional subsidy of 200 Baht/person for 1 month (January 2023). With the additional subsidy, 3.54 million state welfare card holders, who have been supported with 200 Baht/person/month subsidy will receive the total of 400 Baht/person/month, and another 9.68 million, who have been supported with 300 Baht/person/month subsidy will receive the total of 500 Baht/person/month in January 2023.
According to the Government Spokesperson, the reason behind this approval is to boost purchasing power of low-income earners. Although the COVID-19 situation has eased, global economic situation remains unstable. With the high inflation rate and continued gasoline price hike, the country’s consumer prices have increased, which directly impact state welfare card holders who are vulnerable to poverty.
รัฐบาลไทย-ข่าวทำเนียบรัฐบาล-คณะรัฐมนตรีมีมติเห็นชอบแผนการคลังระยะปานกลาง (ปีงบประมาณ 2567 - 2570)
วันพุธที่ 28 ธันวาคม 2565
28/12/2565
คณะรัฐมนตรีมีมติเห็นชอบแผนการคลังระยะปานกลาง (ปีงบประมาณ 2567 - 2570)
คณะรัฐมนตรีได้มีมติเห็นชอบแผนการคลังระยะปานกลาง (ปีงบประมาณ 2567 - 2570) เพื่อใช้เป็นแผนแม่บทหลักสําหรับการวางแผนการดําเนินการทางการเงินการคลังและงบประมาณของรัฐ รวมทั้งแผนการจัดทํางบประมาณรายจ่ายประจําปีและแผนการบริหารหนี้สาธารณะ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยผลการประชุมคณะรัฐมนตรีในคราวประชุมวันที่ 27 ธันวาคม 2565 ณ ตึกสันติไมตรี ทําเนียบรัฐบาลว่า คณะรัฐมนตรีได้มีมติเห็นชอบแผนการคลังระยะปานกลาง (ปีงบประมาณ 2567 - 2570) (แผนการคลังระยะปานกลางฯ) เพื่อใช้เป็นแผนแม่บทหลักสําหรับการวางแผนการดําเนินการทางการเงินการคลังและงบประมาณของรัฐ รวมทั้งแผนการจัดทํางบประมาณรายจ่ายประจําปีและแผนการบริหารหนี้สาธารณะ ตามความที่กําหนดไว้ในมาตรา 13 แห่งพระราชบัญญัติวินัยการเงิน
การคลังของรัฐ พ.ศ. 2561 (พ.ร.บ.วินัยการเงินการคลังฯ) ที่กําหนดให้คณะกรรมการนโยบายการเงินการคลังของรัฐมีหน้าที่จัดทําแผนการคลังระยะปานกลางให้แล้วเสร็จภายใน 3 เดือน นับแต่วันสิ้นปีงบประมาณทุกปี และให้เสนอคณะรัฐมนตรีพิจารณาให้ความเห็นชอบตามมาตรา 14 แห่ง พ.ร.บ. วินัยการเงินการคลังฯ ทั้งนี้ แผนการคลังระยะปานกลางฯ ได้กําหนดเป้าหมายการคลังเป็นการมุ่งเน้นการปรับลดขนาดการขาดดุลเพื่อมุ่งสู่การจัดทํางบประมาณสมดุลในระยะเวลาที่เหมาะสม โดยปรับลดขนาดการขาดดุลให้เหลือไม่เกินร้อยละ 3.0 ต่อผลิตภัณฑ์มวลรวมในประเทศ (Gross Domestic Product: GDP) ตั้งแต่ปีงบประมาณ 2567 และจะปรับลดขนาดการขาดดุลลงอย่างต่อเนื่องในระยะปานกลาง โดยการดําเนินนโยบายการคลังในระยะปานกลางจะยึดหลัก “Sound Strong Sustained” ดังนี้
การดําเนินนโยบายการคลังที่สมเหตุสมผล สอดคล้องกับสถานการณ์เศรษฐกิจที่เกิดขึ้นจริงในแต่ละช่วงเวลา ซึ่งเป็นไปตามหลักการดําเนินนโยบายการคลังแบบต่อต้านวัฏจักรเศรษฐกิจ หรือ Counter-cyclical Fiscal policy โดยในภาวะที่เศรษฐกิจสามารถเริ่มกลับมาฟื้นตัวได้ดังเช่นในปัจจุบัน รัฐบาลก็จะลดบทบาทของ
การดําเนินมาตรการช่วยเหลือต่าง ๆ ลง โดยมุ่งเน้นการดําเนินนโยบายการคลังแบบเจาะจงเป้าหมาย (Targeted Fiscal Policy) ที่ออกแบบให้เหมาะสมกับประชาชนในแต่ละกลุ่มเป้าหมาย เพื่อกลับมาเสริมสร้างความเข้มแข็งทางการคลัง
มุ่งสร้างความเข้มแข็งให้แก่ภาคการคลังในทุก ๆ ด้าน ทั้งในส่วนของการฟื้นฟูการจัดเก็บรายได้ของรัฐบาล การจัดสรรงบประมาณรายจ่าย และการบริหารจัดการหนี้สาธารณะ เพื่อบริหารจัดการพื้นที่
ทางการคลังหรือ Fiscal Space ให้อยู่ในระดับที่เหมาะสม เพื่อรองรับการดําเนินนโยบายต่าง ๆ ของรัฐบาล
โดยคํานึงถึงกรอบวินัยทางการคลัง (Fiscal Discipline) ด้วยการรักษาระดับเครื่องชี้ทางการคลังต่าง ๆ ให้อยู่ในระดับ
ที่เหมาะสมด้วย
มุ่งสู่ภาคการคลังที่ยั่งยืนและมีศักยภาพในการรองรับความเสี่ยงที่ประเทศอาจต้องเผชิญอีกในอนาคตได้ และเข้าสู่การคลังสมดุลในระยะเวลาที่เหมาะสม
อย่างไรก็ดี ในระยะยาวหากภาวะเศรษฐกิจสามารถขยายตัวได้อย่างเต็มศักยภาพ ภาครัฐสามารถเสริมสร้างความเข้มแข็งทางการคลังทั้งทางด้านรายได้ รายจ่าย และหนี้สาธารณะได้ เป้าหมายการคลังในระยะยาวจะกําหนดให้รัฐบาลมุ่งสู่การจัดทํางบประมาณสมดุลในระยะเวลาที่เหมาะสม
สํานักงานเศรษฐกิจการคลัง
โทร. 02 273 9020 ต่อ 3563
รัฐบาลไทย-ข่าวทำเนียบรัฐบาล-“ส่งสุขวิถีใหม่ สืบสานวิถีไทย ปลอดภัยสร้างสรรค์”
วันพุธที่ 28 ธันวาคม 2565
“ส่งสุขวิถีใหม่ สืบสานวิถีไทย ปลอดภัยสร้างสรรค์”
“ส่งสุขวิถีใหม่ สืบสานวิถีไทย ปลอดภัยสร้างสรรค์”
“ส่งสุขวิถีใหม่ สืบสานวิถีไทย ปลอดภัยสร้างสรรค์”
นายอิทธิพล คุณปลื้ม รัฐมนตรีว่าการกระทรวงวัฒนธรรม (วธ.) เชิญชวนประชาชนร่วมกิจกรรมส่งท้ายปีเก่า ต้อนรับปีใหม่ พุทธศักราช 2566 เริ่มต้นพุทธศักราชใหม่ด้วยกิจกรรม "สวดมนต์ข้ามปี" เพื่อเสริมสิริมงคลทั้งต่อตนเอง ครอบครัว และประเทศ ต่อด้วยกิจกรรม "เที่ยวท่องวัฒนธรรมไทย" ด้วยการเยี่ยมชมแหล่งเรียนรู้ทางศิลปวัฒนธรรม อาทิ พิพิธัภัณฑสถานแห่งชาติ อุทยานประวัติศาสตร์ ซึ่งจะเปิดให้เข้าชมฟรี และกิจกรรม "ส่งสุขทั่วโลก" ด้วยการร่วมส่งความสุขให้กันผ่าน E- Card ศิลปวัฒนธรรมไทยที่สวยงาม ทรงคุณค่า
นอกจากนี้ขอเชิญชวนทุกท่านร่วมกิจกรรม "ช่วยชุมชน ช่วยชาติ" ร่วมใจกันอุดหนุนผลิตภัณฑ์วัฒนธรรมไทย (Cultural Product of Thailand : CPOT) ของชุมชนคุณธรรมกว่า 300 แห่งทั่วประเทศ ซึ่งล้วนเป็นผลิตภัณฑ์ที่ผลิตจากวัสดุดิบจากธรรมชาติ เป็นมิตรต่อสิ่งแวดล้อม ในปีนี้มีผลิตภัณฑ์ที่เป็นไฮไลท์ คือ ผลิตภัณฑ์บํารุงผิวข้าวหอมสุพรรณบุรี จากชุมชนเครือข่ายวัฒนธรรมดอนเจดีย์ จ.สุพรรณบุรี โดยชุมชนได้นําข้าวหอมสุพรรณ (กข 43) มาผสานกับสารสกัดจากรังไหมต่อยอดเป็น เซรั่ม ครีมบํารุงผิว และสบู่ มีคุณค่าจากสารสกัดจากธรรมชาติ ในระดับพรีเมี่ยม นอกจากนี้ยังผลิตภัณฑ์ CPOT อื่นๆ ที่เหมาะสําหรับมอบเป็นของขวัญอีกมากมาย สามารถเข้าไปชมผลิตภัณฑ์และชุดของขวัญ CPOT พร้อมสั่งซื้อได้ที่ Facebook : CPOT
รัฐบาลไทย-ข่าวทำเนียบรัฐบาล-เห็นชอบมาตรการช่วยเหลือเงินพิเศษแก่ผู้มีบัตรสวัสดิการแห่งรัฐ
วันพุธที่ 28 ธันวาคม 2565
28/12/2565
เห็นชอบมาตรการช่วยเหลือเงินพิเศษแก่ผู้มีบัตรสวัสดิการแห่งรัฐ
วันพุธที่ 28 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาภาระค่าครองชีพแก่ผู้มีรายได้น้อย
โดยเห็นชอบมาตรการช่วยเหลือเงินพิเศษแก่ผู้มีบัตรสวัสดิการแห่งรัฐ พร้อมอนุมัติงบกลาง 2,644 ล้านบาท
ซึ่งเป็นการเพิ่มวงเงินในการซื้อสินค้าอุปโภคบริโภคที่จําเป็น สินค้าเพื่อการศึกษา และวัตถุดิบเพื่อเกษตรกรรม
ให้แก่ผู้มีบัตรสวัสดิการแห่งรัฐคนละ 200 บาทเป็นระยะเวลา 1 เดือน คือ
ผู้มีบัตรสวัสดิการแห่งรัฐที่ได้รับวงเงิน 200 บาท/คน/เดือน จะได้รับเพิ่มอีก 200 บาท รวมเป็น 400 บาท/คน
และผู้มีบัตรสวัสดิการแห่งรัฐที่ได้รับวงเงิน 300 บาท/คน/เดือน ได้รับเพิ่มอีก 200 บาท รวมเป็น 500
บาท/คน สําหรับวงเงินในเดือน ม.ค.2566 ช่วยให้ผู้มีรายได้น้อยกว่า 13 ล้านคน
มีสภาพคล่องในการดํารงชีพเพิ่มมากขึ้นในช่วงเทศกาลปีใหม่ 2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ลุ่มน้ำทะเลสาบสงขลา พื้นที่พิเศษเพื่อการท่องเที่ยวอย่างยั่งยืน
วันพุธที่ 28 ธันวาคม 2565
ลุ่มน้ําทะเลสาบสงขลา พื้นที่พิเศษเพื่อการท่องเที่ยวอย่างยั่งยืน
วันศุกร์ที่ 30 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการอนุรักษ์ทรัพยากรธรรมชาติและพัฒนาแหล่งท่องเที่ยวทางธรรมชาติ
โดยรับทราบประกาศพื้นที่พิเศษเพื่อการท่องเที่ยวอย่างยั่งยืนลุ่มน้ําทะเลสาบสงขลา ซึ่งมีเนื้อที่รวมกว่า 3
ล้านไร่ ครอบคลุม 8 อําเภอใน จ.สงขลา 5 อําเภอใน จ.พัทลุง และ 2 อําเภอใน จ.นครศรีธรรมราช
เป็นทะเลสาบแบบลากูนขนาดใหญ่แห่งเดียวของประเทศไทยและมีเพียง 117 แห่งทั่วโลก
การประกาศเป็นพื้นที่พิเศษนี้ จะช่วยให้ลุ่มน้ําทะเลสาบสงขลา ได้รับการพัฒนาด้วยหลักวิชาการ
มีการจัดทําแผนยุทธศาสตร์บริหารการพัฒนา มีกลไกในการบริหารอย่างบูรณาการร่วมกับท้องถิ่นและชุมชน
เพื่อคงรักษาคุณค่าของทรัพยากรทางธรรมชาติและความโดดเด่นของพื้นที่
ให้เป็นพื้นที่ศักยภาพสูงเพื่อการท่องเที่ยวได้อย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-SME D Bank จัดให้ 6 กิจกรรมพัฒนาเอสเอ็มอีไทย รับศักราชใหม่ เติมความรู้เข้าถึงแหล่งทุน ยกระดับธุรกิจเติบโตยั่งยืน ตลอดเดือน ม.ค.66
วันพุธที่ 28 ธันวาคม 2565
28/12/2565
SME D Bank จัดให้ 6 กิจกรรมพัฒนาเอสเอ็มอีไทย รับศักราชใหม่ เติมความรู้เข้าถึงแหล่งทุน ยกระดับธุรกิจเติบโตยั่งยืน ตลอดเดือน ม.ค.66
SME D Bank เดินหน้าภารกิจธนาคารเพื่อพัฒนาเอสเอ็มอีไทย จัดโปรแกรมพัฒนา รับเปิดศักราชใหม่ ตลอดเดือนมกราคม 2566 สนับสนุนผู้ประกอบการเอสเอ็มอีไทย เข้าถึงแหล่งทุน เสริมสภาพคล่อง ยกระดับธุรกิจ ขยายตลาด เพิ่มยอดขาย ขับเคลื่อนกิจการสู่การเติบโตอย่างยั่งยืน
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เดินหน้าภารกิจธนาคารเพื่อพัฒนาเอสเอ็มอีไทย จัดโปรแกรมพัฒนา รับเปิดศักราชใหม่ ตลอดเดือนมกราคม 2566 สนับสนุนผู้ประกอบการเอสเอ็มอีไทย เข้าถึงแหล่งทุน เสริมสภาพคล่อง ยกระดับธุรกิจ ขยายตลาด เพิ่มยอดขาย ขับเคลื่อนกิจการสู่การเติบโตอย่างยั่งยืน ประกอบด้วย
1. ของขวัญปีใหม่ “3 แพคเกจส่งสุขจากใจ” รับสิทธิได้ตลอดเดือน ม.ค.66 ตามเงื่อนไขธนาคาร ได้แก่ ผ่อนดี มีรางวัล รับบัตรกํานัลมูลค่า 300 บาท, เติมทุน รับฟรีบัตรเติมน้ํามัน มูลค่าสูงสุด 5,000 บาท และช้อปปิ้งของดี มีโปรโมชั่นจากสุดยอดเอสเอ็มอีทั่วไทย กว่า 300 ราย ผ่าน E-book ที่เว็บไซต์ www.smebank.co.th
2. “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 4 ภาคตะวันออก วันที่ 20-22 ม.ค.66 ณ บูธของ SME D Bank ศาลาประชาคมเทศบาลเมืองบ้านสวน จ.ชลบุรี
3. “เติมทุนหนุน SMEs พัฒนาอย่างยั่งยืน” Speed Up To The Next งานสัมมนาสร้างความเข้มแข็ง SMEs ไทย วันที่ 25 ม.ค. 66 เวลา 09.00-15.30 น. ณ ห้องแก้ววิเชียร ชั้น 11 อาคาร SME Bank Tower
4. “SME D Success (ปั้นดาว)” กิจกรรม Work shop นําสินค้าเข้าสมัครรับการคัดเลือกกับฝ่ายจัดซื้อ CP ALL โดยความร่วมมือระหว่าง SME D Bank กับ บริษัท ซีพี ออลล์ จํากัด (มหาชน) หรือ CP ALL วันที่ 27 ม.ค.66 13.30 -16.30 น. ณ Co-Working Space ชั้น1 อาคาร SME D Bank Tower
5. “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” ครั้งที่ 5 ภาคใต้ วันที่ 27-29 ม.ค.66 ณ บูธของ SME D Bank หอประชุมมหาวิทยาลัยสงขลานครินทร์ จ.สงขลา
6. “E-learning SME D Academy” หลักสูตรเติมความรู้ครบวงจร เรียนรู้ได้เองตลอด 24 ชม. ที่เว็บไซต์ wdev.smebank.co.th
ทั้งนี้ ทุกกิจกรรมเข้าร่วมได้ฟรี รวมถึง SME D Bank พร้อมให้บริการที่ปรึกษาธุรกิจในโครงการ SME D Coach แนะนําทั้งความรู้ยกระดับธุรกิจครบวงจรและเตรียมพร้อมเข้าถึงแหล่งทุน สมัครเข้าร่วมกิจกรรม หรือสอบถามเพิ่มเติมได้ที่ ฝ่ายพัฒนาและสนับสนุนผู้ประกอบการ โทร.02-265-3775, 02-265-4100 หรือ Call Center 1357
รัฐบาลไทย-ข่าวทำเนียบรัฐบาล-​รองนายกฯ พลเอก ประวิตรฯ หารือเอกอัครราชทูตกัมพูชาฯ พร้อมส่งเสริมความมั่นคงชายแดน
วันพุธที่ 28 ธันวาคม 2565
28/12/2565
​รองนายกฯ พลเอก ประวิตรฯ หารือเอกอัครราชทูตกัมพูชาฯ พร้อมส่งเสริมความมั่นคงชายแดน
แก้ไขปัญหาแก๊ง call center
วันนี้ (วันพุธที่ 28 ธันวาคม 2565) เวลา 09.00 น. ณ ห้องสีเหลือง ตึกสันติไมตรี ทําเนียบรัฐบาล นายอูก ซอร์พวน (Mr. Ouk Sorphorn) เอกอัครราชทูตราชอาณาจักรกัมพูชาประจําประเทศไทย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี ในโอกาสพ้นจากหน้าที่ โดยสรุปสาระสําคัญ ดังนี้
รองนายกรัฐมนตรีกล่าวขอบคุณเอกอัครราชทูตกัมพูชาฯ ที่ส่งเสริมความสัมพันธ์ระหว่างไทยกับกัมพูชาได้เป็นอย่างดียิ่งตลอดระยะเวลา 4 ปีของการดํารงตําแหน่ง ซึ่งทั้งสองประเทศต่างมีความสัมพันธ์ที่ใกล้ชิด มีการหารือกันต่อเนื่องในทุกระดับ โดยเฉพาะด้านหน่วยงานในพื้นที่ชายแดน พร้อมยินดีต่อความสําเร็จในการปฏิบัติหน้าที่ประธานจัดการประชุมสุดยอดอาเซียนของกัมพูชาที่ผ่านมา รวมทั้งยินดีที่ได้พบหารือกับสมเด็จพิชัยเสนาเตีย บันห์ ในการประชุม ADMM อย่างไม่เป็นทางการ ครั้งที่ 9 ที่เสียมราฐ และ การประชุมคณะกรรมการชายแดนทั่วไปไทย – กัมพูชา (GBC) ครั้งที่ 15 ที่กรุงเทพฯ ยืนยันว่าไทยพร้อมให้การสนับสนุนและให้ความร่วมมือกับกัมพูชาในด้านที่ทั้งสองประเทศมีศักยภาพร่วมกัน
เอกอัครราชทูตกัมพูชาฯ เป็นเกียรติอย่างยิ่งที่ได้มาปฏิบัติหน้าที่ในประเทศไทยเเละขอบคุณสําหรับการต้อนรับอย่างอบอุ่นเสมอมา โดยสมเด็จพิชัยเสนาเตีย บันห์ ได้ฝากความปรารถนาดีมายังรองนายกรัฐมนตรีด้วย ทั้งนี้ ไทยถือได้ว่าเป็นบ้านหลังที่สองของเอกอัครราชทูตกัมพูชาฯ และครอบครัวที่ต่างประทับใจกับการอยู่ในประเทศไทย ชื่นชมการบริหารจัดการสถานการณ์โควิด – 19 ของรัฐบาลไทยที่ประสบความสําเร็จและได้รับการยอมรับจากทั่วโลกและแสดงความยินดีต่อการจัดการประชุมเอเปคที่สามารถทําหน้าที่เจ้าภาพได้อย่างดีเยี่ยม พร้อมย้ําถึงการกระชับความสัมพันธ์ไทย – กัมพูชา ให้แน่นแฟ้นยิ่งขึ้น โดยแม้ว่าจะครบวาระการทํางานในประเทศไทยแล้ว จะยังคงสานต่อภารกิจต่าง ๆ และส่งเสริมความร่วมมือระหว่างสองประเทศต่อไป
โอกาสนี้ ทั้งสองฝ่ายได้หารือเกี่ยวกับประเด็นความร่วมมือที่สําคัญระหว่างกัน ดังนี้
ด้านความสัมพันธ์ทวิภาคี ทั้งสองฝ่ายเห็นพ้องให้มีการจัดการประชุมคณะกรรมาธิการเขตแดนร่วมไทย - กัมพูชา (JBC) ครั้งที่ 6 เพื่อหารือด้านเขตแดนบริเวณจุดผ่านแดนต่าง ๆ ที่ต้องการยกระดับเป็นจุดผ่านแดนถาวร ซึ่งรองนายกรัฐมนตรียินดีผลักดันให้มีการสํารวจและจัดทําหลักเขตแดนระหว่างกัน โดยเอกอัครราชทูตกัมพูชาฯ ยินดีที่จะประสานความร่วมมือเพื่อให้การดําเนินงานมีความคืบหน้าต่อเนื่อง
ด้านการแก้ไขปัญหาขบวนการหลอกหลวงทางโทรศัพท์ข้ามชาติ (แก๊ง call center) รองนายกรัฐมนตรีขอบคุณกัมพูชาที่ให้ความร่วมมือ ให้ความสําคัญกับการแก้ไขปัญหาอย่างจริงจัง ช่วยเหลือคนไทยที่ถูกชักชวนไปร่วมขบวนการดังกล่าว ซึ่งหน่วยงานไทยที่เกี่ยวข้องพร้อมร่วมมือเพื่อแก้ไขปัญหาทั้งในกรอบทวิภาคีและภูมิภาค ซึ่งเอกอัครราชทูตกัมพูชาฯ ยินดีจะนําข้อเสนอและคําชี้แนะต่าง ๆ แจ้งไปยังทางการกัมพูชาให้ทราบต่อไป
ด้านความมั่นคง ทั้งสองฝ่ายเห็นพ้องที่จะเดินหน้าทําการเก็บกู้ทุ่นระเบิดเพื่อมนุษยธรรมในพื้นที่ชายแดน โดยจะไม่นําเรื่องการสํารวจและจัดทําหลักเขตแดนมาเป็นอุปสรรค ซึ่งรองนายกรัฐมนตรีเน้นย้ําให้หน่วยงานที่เกี่ยวข้องเร่งดําเนินการตามความเห็นชอบของนายกรัฐมนตรีทั้งสองประเทศได้หารือร่วมกันแล้วที่กรุงพนมเปญ เพื่อให้เกิดผลเป็นรูปธรรมโดยเร็ว
รัฐบาลไทย-ข่าวทำเนียบรัฐบาล-ขยายผลวิธีกรณีศึกษา 7 ขั้นตอน
วันพุธที่ 28 ธันวาคม 2565
ขยายผลวิธีกรณีศึกษา 7 ขั้นตอน
“รมว.ตรีนุช” สนอง “บิ๊กตู่” ขยายผลการจัดการศึกษาเพื่อการพัฒนาอย่างยั่งยืน ด้วยวิธีกรณีศึกษา 7 ขั้นตอน
นางสาวตรีนุช เทียนทอง รัฐมนตรีว่าการกระทรวงศึกษาธิการ (รมว.ศธ.) เปิดเผยเมื่อเร็ว ๆ นี้ ว่า จากการที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้ลงพื้นที่จังหวัดเชียงราย เปิดงานเสวนา "การปฏิวัติการทํานาสู่ความยั่งยืน" อําเภอเชียงของ เมื่อปลายเดือนพฤศจิกายนที่ผ่านมา โดย “แอนโทนี่” หรือ นายปิยชนม์ ภุมวิภาชน์ อายุ 17 ปี ได้นําเสนอเชียงรายโมเดล (เชียงรายเมืองสิ่งแวดล้อมโลก) ด้วยโมเดลการศึกษาเพื่อการพัฒนาอย่างยั่งยืน (Sustainable Development Goals: SDGs) ต่อนายกรัฐมนตรี ซึ่งแอนโทนี่ได้พรีเซ็นต์อย่างฉะฉาน และที่ผ่านมาก็มีผลงานมากมาย เช่น เมื่อเรียนอยู่ชั้นประถมศึกษาปีที่ 6 ได้นําเสนอกิจกรรมของโรงเรียน และชุมชนให้แก่คณบดีและอาจารย์คณะครุศาสตร์และศึกษาศาสตร์ของมหาวิทยาลัยชั้นนําจากงาน 5 ประเทศ ได้แก่ เวียดนาม กัมพูชา อินโดนีเซีย สปป.ลาว และไทย ซึ่งองค์การเพื่อการศึกษา วิทยาศาสตร์ และวัฒนธรรมแห่งสหประชาชาติ (UNESCO) และองค์การรัฐมนตรีศึกษาแห่งเอเชียตะวันออกเฉียงใต้ (SEAMEO) จัดมาศึกษาดูงานเกี่ยวกับแนวปฏิบัติที่ดีของการจัดการศึกษาเพื่อการพัฒนาอย่างยั่งยืน
และในขณะที่มีอายุ 15 ปี ได้เป็นผู้ร่วมคิดค้นเทคโนโลยี เครื่องดักจับคาร์บอนไดออกไซด์ แล้วแปลงเป็นพลังงานเชื้อเพลิง เพื่อแก้ไข PM 2.5 ส่งประกวดและเสนอขอการสนับสนุนจาก “อีลอน มัสก์” นักธุรกิจและประดิษฐ์ชื่อดังระดับโลก ซึ่งเปิดการประกวดจากผู้คิดค้นทั่วโลก, เข้าร่วมงานพัฒนาชุมชนการเรียนรู้ร่วมกันระหว่างวัยสู่การอนุรักษ์ศิลปะวัฒนธรรมไทยสร้างรายได้ให้ชุมชน และ เป็นตัวแทนเยาวชนไทย(ยุวทูต) ของ SEAMEO เป็นต้น โดยแอนโทนี่ได้ขอบคุณนายกฯ ที่สนับสนุนกิจกรรมเยาวชนด้านสิ่งแวดล้อมจังหวัดเชียงราย และบอกด้วยว่าที่ตนได้พัฒนามาถึงขณะนี้ เพราะการปูพื้นฐานในระดับชั้นประถมศึกษาได้รับการจัดการเรียนรู้ด้วยวิธีกรณีศึกษา 7 ขั้นตอน จากโรงเรียนบ้านสันกอง จ.เชียงราย ซึ่งนายกฯ ชื่นชม และมอบหมายให้กระทรวงศึกษาธิการ ศึกษาวิธีการจัดการศึกษาและขยายผลไปยังโรงเรียนอื่น ๆ
“ การจัดการเรียนรู้ด้วยวิธีกรณีศึกษา 7 ขั้นตอนที่โรงเรียนบ้านสันกอง นํามาใช้พัฒนานักเรียน ดําเนินงานภายใต้ โครงการพัฒนากระบวนการเรียนรู้แบบมีส่วนร่วมสู่การพัฒนาชุมชนย่างยั่งยืน ซึ่งสนับสนุนโดยองค์กร Asia-Pacific Cultural Centre for UNESCO (ACCU) ประกอบด้วย 1. การศึกษาชุมชน 2. การศึกษาปัญหาเชิงลึก 3.การนําเสนอปัญหาต่อชุมชน 4. การศึกษาทางเลือกในการแก้ปัญหา 5. การวางแผนงาน/โครงการแก้ปัญหา 6. การลงมือปฏิบัติการแก้ปัญหาตามแผนงาน/โครงการ และ 7.ติดตามประเมินผล และ ชื่นชมความสําเร็จและแนวทางการดําเนินงานที่ต่อเนื่อง ซึ่งดิฉันจะนํามาขยายผลไปยังโรงเรียนอื่นๆตามคําแนะนําของนายก ฯ
ทั้งนี้ เส้นทางการศึกษาของน้องแอนโทนี่ น่าสนใจมาก โดยแอนโทนี่ฝึกภาษาอังกฤษด้วยตัวเอง ตั้งแต่อายุ 3 ขวบ เรียนที่โรงเรียนบ้านสันกอง จังหวัดเชียงราย ตั้งแต่ชั้นอนุบาล - ป.6 จากนั้นก็สอบได้ทุนของรัฐบาลจีน ไปเรียนที่ประเทศจีน 1 ปี ก่อนจะกลับมาเรียนต่อที่โรงเรียนนานาชาติเกนส์วิลล์เชียงราย และสอบเทียบ ม.6 GED จาก ประเทศสหรัฐอเมริกา คะแนน IELTs Over All score 6.5 ซึ่งสะท้อนให้เห็นว่าการบ่มเพาะทักษะกระบวนการเรียนรู้ คิดเป็น ทําเป็น ที่เชื่อมโยงกับบริบทของท้องถิ่นและโลก เป็นเรื่องสําคัญและจําเป็น ” รมว.ศธ.กล่าว
กลุ่มประชาสัมพันธ์ สํานักงานรัฐมนตรี ศธ. : รายงาน
รัฐบาลไทย-ข่าวทำเนียบรัฐบาล-โครงการสินเชื่อธุรกิจชุมชนสร้างไทย (ระยะที่ 2)
วันพุธที่ 28 ธันวาคม 2565
28/12/2565
โครงการสินเชื่อธุรกิจชุมชนสร้างไทย (ระยะที่ 2)
เมื่อวันที่ 27 ธ.ค.2565 ครม.มีมติเห็นชอบโครงการสินเชื่อธุรกิจชุมชนสร้างไทย (ระยะที่ 2) ซึ่งเป็นโครงการที่ดําเนินการต่อเนื่องจากแนวทางเดิมของโครงการสินเชื่อธุรกิจชุมชนสร้างไทย วงเงินสินเชื่อรวม 50,000 ล้านบาท
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า เมื่อวันที่ 27 ธันวาคม 2565คณะรัฐมนตรีมีมติเห็นชอบโครงการสินเชื่อธุรกิจชุมชนสร้างไทย (ระยะที่ 2) ซึ่งเป็นโครงการที่ดําเนินการต่อเนื่องจากแนวทางเดิมของโครงการสินเชื่อธุรกิจชุมชนสร้างไทย วงเงินสินเชื่อรวม 50,000 ล้านบาท โดยได้เพิ่มเติมขอบเขตวัตถุประสงค์และกลุ่มเป้าหมายการสนับสนุนสินเชื่อ โดยมีรายละเอียดโครงการ ดังนี้
1. วัตถุประสงค์ เพื่อสนับสนุนสินเชื่ออัตราดอกเบี้ยพิเศษเพื่อสร้างแรงจูงใจในการปรับ เปลี่ยน พัฒนา การใช้เทคโนโลยีนวัตกรรมในห่วงโซ่การผลิต หรือดําเนินการตามแนวทางโมเดลเศรษฐกิจใหม่สู่การพัฒนาที่ยั่งยืน (BCG Model) ภายใต้แนวทางเป้าหมายการพัฒนาที่ยั่งยืน (Sustainable Development Goals: SDGs) และหลักปรัชญาของเศรษฐกิจพอเพียง รวมถึงโครงการพัฒนาการบริหารจัดการแหล่งน้ําเพื่อการเกษตรอย่างยั่งยืนภายใต้ความร่วมมือของหน่วยงานภาครัฐและเอกชน เพื่อเพิ่มขีดความสามารถและประสิทธิภาพการผลิต
2. กลุ่มเป้าหมาย ได้แก่ เกษตรกร บุคคล กองทุนหมู่บ้านและชุมชนเมือง สถาบันการเงินประชาชน สถาบันการเงินชุมชน สหกรณ์การเกษตร กลุ่มเกษตรกร วิสาหกิจชุมชน วิสาหกิจเพื่อสังคม และผู้ประกอบการธุรกิจเกษตร รวมถึงลูกค้า Smart Farmer ชุมชนที่อยู่ระหว่างกระบวนการพัฒนาของธนาคารเพื่อการเกษตรและสหกรณ์การเกษตร (ธ.ก.ส.) และกลุ่มผู้ใช้น้ําที่พัฒนาเป็นกลุ่มผู้ผลิตตามโครงการพัฒนาแหล่งน้ําเพื่อการเกษตรอย่างยั่งยืนภายใต้ความร่วมมือของหน่วยงานภาครัฐและเอกชน
3. ระยะเวลาดําเนินโครงการ ผู้สนใจเข้าร่วมโครงการสามารถยื่นคําขอรับการสนับสนุนสินเชื่อได้ที่ ธ.ก.ส. ตั้งแต่บัดนี้จนถึงวันที่ 30 พฤศจิกายน 2568
4. หลักเกณฑ์และเงื่อนไข ธ.ก.ส. คิดดอกเบี้ยจากผู้กู้ในอัตราร้อยละ 0.01 ต่อปี ระยะเวลา 3 ปีแรกนับแต่วันกู้ โดยรัฐบาลชดเชยอัตราดอกเบี้ยให้ ธ.ก.ส. ในอัตราร้อยละ 3.50 ต่อปี ตั้งแต่ปีที่ 4 เป็นต้นไปคิดอัตราดอกเบี้ยตามเกณฑ์ปกติของ ธ.ก.ส.
ทั้งนี้ กระทรวงการคลังคาดว่า การดําเนินโครงการสินเชื่อธุรกิจชุมชนสร้างไทย (ระยะที่ 2) ดังกล่าว จะช่วยสนับสนุนเศรษฐกิจฐานรากตลอดจนธุรกิจตลอดห่วงโซ่สินค้าเกษตร ซึ่งจะช่วยสร้างมูลค่าเพิ่มในห่วงโซ่การผลิตสินค้าเกษตร และส่งเสริมให้เกิดการสร้างงาน สร้างอาชีพ ภายในชุมชน อย่างเกื้อกูล แบ่งปัน เป็นธรรม อันจะช่วยยกระดับรายได้เศรษฐกิจและชุมชนได้อย่างมั่นคงยั่งยืน
สอบถามข้อมูลเพิ่มเติม
ธนาคารเพื่อการเกษตรและสหกรณ์การเกษตร โทร. 02 555 0555
รัฐบาลไทย-ข่าวทำเนียบรัฐบาล-​ รองนายกฯ พล.อ. ประวิตรฯ ถกกองทุนพัฒนากีฬา เล็งความต่อเนื่องพัฒนาต้นกล้านักกีฬาสู่นักกีฬาทีมชาติ
วันพุธที่ 28 ธันวาคม 2565
28/12/2565
​ รองนายกฯ พล.อ. ประวิตรฯ ถกกองทุนพัฒนากีฬา เล็งความต่อเนื่องพัฒนาต้นกล้านักกีฬาสู่นักกีฬาทีมชาติ
กระตุ้นท่องเที่ยวเชิงกีฬา
วันนี้ (28 ธันวาคม 2565) เวลา 10.45 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 8 ณ ห้องประชุม คณะกรรมการโอลิมปิคแห่งประเทศไทยในพระบรมราชูปถัมภ์ ผ่านระบบ TVC โดยที่ประชุมรับทราบเรื่องสําคัญ ประกอบด้วย รายงานการสนับสนุนงบประมาณ กกท. โครงการส่งเสริมกิจกรรมกีฬาสร้างเศรษฐกิจ การจัดทําแผนแม่บทด้านการบริหารทรัพยากรบุคคลของกองทุน การพิจารณาให้ทุนการศึกษาของนักกีฬาและบุคลากรกีฬา ปีการศึกษา 2565 โครงการพัฒนากีฬามวยไทยให้มีความนิยมและมีมาตรฐานเดียว โดยร่วมกับสหพันธ์กีฬามวยไทยที่ IOC รับรอง
จากนั้น ได้ร่วมพิจารณาและให้ความเห็นชอบ แผนงานสําคัญ ประกอบด้วย การสนับสนุนระบบการพัฒนานักกีฬาสู่ความเป็นเลิศทั้งในระดับชาติ/นานาชาติ การส่งเสริมสนับสนุนกิจกรรมและเครื่องมือทางด้านวิทยาศาสตร์การกีฬา การสร้างกระแสกีฬาจากการแข่งขันกีฬา การสนับสนุนเงินรางวัลสมาคมกีฬาลอนเทนนิสแห่งประเทศไทย และรางวัลกีฬาตัวสํารองเพิ่มเติม ของสมาคมกีฬาแห่งประเทศไทย ปี 2565 รวมทั้งการสนับสนุนตามนโยบายคณะกรรมการบริหารกองทุน เช่น กิจกรรม Muaythai Soft Power กิจกรรม Sport Tourism, Sport Entertainment
พล.อ.ประวิตรฯ เน้นย้ํา ขอให้ร่วมกันพิจารณาขยายผล โครงการ Sport Hero เพื่อร่วมกันหาช้างเผือกและสร้างนักกีฬาในทุกชนิดกีฬา ตั้งแต่เด็ก ส่งต่อสู่เยาวชนให้มีความต่อเนื่องกันไป โดยขอให้ทุกสมาคมพัฒนาและใช้ประโยชน์จากวิทยาศาสตร์การกีฬามากขึ้น ทั้งนี้ขอให้ปลูกฝังและกํากับไม่ให้มีการใช้สารกระตุ้นโดยเด็ดขาด
รัฐบาลไทย-ข่าวทำเนียบรัฐบาล-ครม.เห็นชอบร่างกฎกระทรวงกำหนดค่าตอบแทนพยานคำสั่งทางปกครอง สูงสุดวันละ 2,000 บาท
วันพุธที่ 28 ธันวาคม 2565
28/12/2565
ครม.เห็นชอบร่างกฎกระทรวงกําหนดค่าตอบแทนพยานคําสั่งทางปกครอง สูงสุดวันละ 2,000 บาท
คณะรัฐมนตรีเห็นชอบร่างกฎกระทรวงกําหนดค่าตอบแทนพยานคําสั่งทางปกครอง สูงสุดวันละ 2,000 บาท
วันนี้ (28 ธ.ค.65) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 27 ธันวาคม 2565 ว่า ครม.อนุมัติหลักการร่างกฎกระทรวงกําหนดค่าป่วยการพยานหรือพยานผู้เชี่ยวชาญ พ.ศ. .... ตามที่สํานักงานคณะกรรมการกฤษฎีกาเสนอ ร่างกฎกระทรวงฉบับนี้ ยกร่างขึ้นตามมาตรา 29 วรรคสาม แห่งพระราชบัญญัติวิธีปฏิบัติราชการทางปกครอง พ.ศ.2539 ที่กําหนดให้พยานหรือพยานผู้เชี่ยวชาญซึ่งเจ้าหน้าที่เรียกมาให้ถ้อยคําหรือทําความเห็น มีสิทธิได้รับค่าป่วยการตามหลักเกณฑ์และวิธีการที่กําหนดในกฎกระทรวง
สาระสําคัญของร่างกฎกระทรวงนี้ ได้กําหนดบทนิยาม "คําป่วยการ" คือ เงินที่จ่ายเป็นค่าตอบแทนให้แก่พยานหรือพยานผู้เชี่ยวชาญซึ่งเจ้าหน้าที่ของหน่วยงานของรัฐ เรียกมาให้ถ้อยคําหรือทําความเห็น โดยมีหลักเกณฑ์กําหนดเกี่ยวกับพยานและพยานผู้เชี่ยวชาญ แบ่งเป็น 1.กรณีเป็นพยาน ต้องเป็นพยานที่เจ้าหน้าที่เรียกมาให้ถ้อยคํา และพยานนั้นจําเป็นแก่การพิสูจน์ข้อเท็จจริงอันเป็นสาระสําคัญในการจัดทําคําสั่งทางปกครอง 2.กรณีเป็นพยานผู้เชี่ยวชาญ ต้องเป็นพยานผู้เชี่ยวขาญซึ่งเจ้าหน้าที่เรียกมาให้ถ้อยคําหรือทําความเห็นเฉพาะในกรณี ดังนี้ (1)หน่วยงานของรัฐที่เป็นต้นสังกัด ไม่ได้มีบุคลากรซึ่งมีความรู้ความเชี่ยวชาญในเรื่องที่จะเรียกพยานผู้เชี่ยวชาญมาให้ถ้อยคําหรือทําความเห็น (2)เรื่องที่จะพิจารณานั้นต้องการความรู้ความสามารถสูงหรือความเชี่ยวชาญทางเทคนิคเป็นการเฉพาะ (3)ความเห็นของผู้เชี่ยวชาญที่จะเรียกมาให้ถ้อยคํา เป็นสาระสําคัญในการจัดทําคําสั่งทางปกครอง ทั้งนี้ พยานหรือพยานผู้เชี่ยวชาญซึ่งเป็นเจ้าหน้าที่ของรัฐมาให้ถ้อยคําหรือความเห็นตามหน้าที่ จะไม่มีสิทธิได้รับค่าป่วยการ
นางสาวรัชดา กล่าวด้วยว่า อัตราค่าป่วยการ (ค่าตอบแทน) ตามร่างกฎกระทรวงกําหนดไว้ ดังนี้ 1.พยานได้รับค่าตอบแทนไม่เกินวันละ 1,000 บาท 2.พยานผู้เชี่ยวชาญซึ่งให้ถ้อยคําได้รับค่าตอบแทนไม่เกินวันละ 2,000 บาท 3.พยานผู้เชี่ยวชาญซึ่งทําความเห็นเป็นลายลักษณ์อักษรได้รับค่าตอบแทนไม่เกินเรื่องละ 5,000 บาท ส่วนหลักเกณฑ์และวิธีการสั่งจ่ายนั้น ให้หน่วยงานของรัฐที่เรียกพยานหรือพยานผู้เชี่ยวชาญมาให้ถ้อยคําเป็นผู้สั่งจ่ายตามความเหมาะสมในการปฏิบัติหน้าที่ หากพยานหรือพยานผู้เชี่ยวชาญมาตามนัด แต่ไม่ได้ปฏิบัติหน้าที่โดยไม่ได้เป็นความผิดของพยาน จะได้รับค่าตอบไม่เกินวันละ 500 บาท หากพยานหรือพยานผู้เชี่ยวชาญมีสิทธิได้รับค่าป่วยการตามกฎหมายอื่นแล้ว จะไม่มีสิทธิได้รับค่าตอบแทนตามกฎกระทรวงนี้
----------------
รัฐบาลไทย-ข่าวทำเนียบรัฐบาล-กสร. ขอความร่วมมือนายจ้างให้ลูกจ้างหยุดงานช่วงปีใหม่นี้
วันพุธที่ 28 ธันวาคม 2565
28/12/2565
กสร. ขอความร่วมมือนายจ้างให้ลูกจ้างหยุดงานช่วงปีใหม่นี้
กรมสวัสดิการและคุ้มครองแรงงาน (กสร.) ออกประกาศกรมสวัสดิการและคุ้มครองแรงงาน เรื่อง ขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่พร้อมกําหนดชั่วโมงทํางานลูกจ้างสําหรับงานขนส่งทางบก
กรมสวัสดิการและคุ้มครองแรงงาน (กสร.) ออกประกาศกรมสวัสดิการและคุ้มครองแรงงาน เรื่อง ขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่พร้อมกําหนดชั่วโมงทํางานลูกจ้างสําหรับงานขนส่งทางบก
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า คณะรัฐมนตรีมีมติกําหนดให้วันศุกร์ที่ 30 ธันวาคม 2565 เป็นวันหยุดราชการเพิ่มเป็นกรณีพิเศษอีก 1 วัน ในปี 2565 เพื่อให้มีวันหยุดต่อเนื่อง ในช่วงเทศกาลปีใหม่ รวม 4 วัน ตั้งแต่วันศุกร์ที่ 30 ธันวาคม 2565 ถึงวันจันทร์ที่ 2 มกราคม 2566 ซึ่งสถานประกอบกิจการส่วนใหญ่ประกาศให้เป็นวันหยุดตามประเพณี ตามพระราชบัญญัติคุ้มครองแรงงาน พ.ศ. 2541 เพื่อให้ลูกจ้างได้หยุดต่อเนื่อง เพื่อเปิดโอกาสให้พี่น้องผู้ใช้แรงงานได้เดินทางกลับไปเยี่ยมครอบครัว ณ ภูมิลําเนาของตนเอง และร่วมกิจกรรมเฉลิมฉลองงานตามประเพณีนิยมที่ปฏิบัติสืบต่อกันมา เนื่องในเทศกาลปีใหม่ นายสุชาติ ชมกลิ่น รัฐมนตรีว่าการกระทรวงแรงงาน จึงมอบหมายให้กรมสวัสดิการและคุ้มครองแรงงาน ออกประกาศขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่ โดยขอความร่วมมือให้นายจ้างพิจารณาจัดให้วันเสาร์ที่ 31 ธันวาคม 2565 และวันอาทิตย์ที่ 1 มกราคม 2566 เป็นวันหยุดตามประเพณีในช่วงเทศกาลวันปีใหม่ให้แก่ลูกจ้าง หากวันหยุดดังกล่าวตรงกับวันหยุดประจําสัปดาห์ ให้เลื่อนวันหยุดตามประเพณีไปหยุดในวันทํางานถัดไป ตามมาตรา 29 แห่งพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติม
อธิบดี กสร. กล่าวเพิ่มเติมว่า กรมได้ออกประกาศขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่ ลงวันที่ 7 ธันวาคม พ.ศ. 2565 เผยแพร่ให้นายจ้าง/เจ้าของสถานประกอบกิจการ และลูกจ้างทราบ ทั้งนี้ ผมก็ขอให้นายจ้างที่ต้องจัดให้ลูกจ้างซึ่งทําหน้าที่ขับขี่ยานพาหนะทํางานไม่เกินวันละ 8 ชั่วโมง หากจะทํางานล่วงเวลาต้องไม่เกินวันละ 2 ชั่วโมง โดยได้รับความยินยอมเป็นหนังสือจากลูกจ้าง และในวันทํางานถัดไป ห้ามมิให้นายจ้างให้ลูกจ้างเริ่มต้นทํางานก่อนครบระยะเวลา 10 ชั่วโมง หลังสิ้นสุดการทํางานในวันทํางานที่ล่วงมาแล้ว ทั้งนี้ ในการเดินทางกลับภูมิลําเนา ขอให้ลูกจ้างและนายจ้างใช้ความระมัดระวังในการขับขี่ยานพาหนะ ไม่ดื่มเครื่องดื่มแอลกอฮอล์ขณะเดินทาง และขอให้วางแผนการเดินทางไปและกลับเพื่อความสะดวกและปลอดภัยในช่วงเทศกาลแห่งความสุขในปีนี้
รัฐบาลไทย-ข่าวทำเนียบรัฐบาล-รัฐบาลห่วงใยประชาชนช่วงหยุดเทศกาลปีใหม่ 2566 เชิญชวนเข้าร่วมโครงการ “ฝากบ้านไว้กับตำรวจ 4.0” ผ่านแอปพลิเคชัน สะดวก ปลอดภัยในทรัพย์สิน
วันพุธที่ 28 ธันวาคม 2565
28/12/2565
รัฐบาลห่วงใยประชาชนช่วงหยุดเทศกาลปีใหม่ 2566 เชิญชวนเข้าร่วมโครงการ “ฝากบ้านไว้กับตํารวจ 4.0” ผ่านแอปพลิเคชัน สะดวก ปลอดภัยในทรัพย์สิน
รัฐบาลห่วงใยประชาชนช่วงหยุดเทศกาลปีใหม่ 2566 เชิญชวนเข้าร่วมโครงการ “ฝากบ้านไว้กับตํารวจ 4.0” ผ่านแอปพลิเคชัน สะดวก ปลอดภัยในทรัพย์สิน
วันที่ 28 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลห่วงใยพี่น้องประชาชนช่วงวันหยุดเทศกาลปีใหม่ 2566 ตามมาตรการป้องกันและปราบปรามอาชญากรรม และอํานวยความสะดวกการเดินทางให้กับประชาชนช่วงวันหยุดยาว รัฐบาลโดยสํานักงานตํารวจแห่งชาติเตรียมกําลังตํารวจทุกพื้นที่ทั่วประเทศ ระดมออกปฏิบัติงานป้องกันปราบปรามอาชญากรรม อํานวยความสะดวกดูแลประชาชน เพื่อสร้างความมั่นใจในความปลอดภัยชีวิตและทรัพย์สิน การเดินทางให้กับพี่น้องประชาชน และป้องกันการเกิดเหตุโจรกรรมทรัพย์สินของประชาชนที่ไม่อยู่บ้านในช่วงเทศกาลที่มีวันหยุดต่อเนื่องหลายวัน
นางสาวรัชดา กล่าวว่า สํานักงานตํารวจแห่งชาติ แนะนําช่องทางเข้าร่วมโครงการ “ฝากบ้านไว้กับตํารวจ 4.0” ช่วงวันหยุดยาวเทศกาลปีใหม่ 2566 ประชาชนสามารถลงทะเบียนผ่านแอปพลิเคชัน “ฝากบ้าน 4.0 (OBS)” สําหรับขั้นตอนการลงทะเบียนผ่านแอปฝากบ้าน 4.0 (OBS) เริ่มจาก 1.โหลดแอปฝากบ้าน 4.0 (OBS) 2.ลงทะเบียนกรอกข้อมูล 2.เลือกสถานีตํารวจที่ขอรับบริการฝากบ้าน จากนั้นเลือกเมนู “ฝากบ้าน” แล้วกดเลือก “ฝากบ้านของฉัน” 3.กรอกรายละเอียดคําร้อง 4.ตรวจยืนยันการรับฝากบ้าน
นางสาวรัชดา กล่าวว่า นอกจากการดําเนินโครงการฝากบ้านผ่านแอปพลิเคชันแล้ว ประชาชนที่สามารถเข้าร่วมโครงการด้วยการยื่นแบบฟอร์มเข้าร่วมโครงการฯ ที่สถานีตํารวจที่บ้านในเขตพื้นที่รับผิดชอบได้เช่นเดียวกัน ทั้งนี้ ขอให้ระมัดระวังอาชญากรรมที่อาจเกิดขึ้นในช่วงเทศกาลหยุดยาวปีใหม่ 2566 ขอให้ตรวจเช็คความเรียบร้อยก่อนเดินทางออกจากบ้านเพื่อความปลอดภัย ป้องกันการโจรกรรมทรัพย์สินภายในบ้าน ขอให้ทําการปิดล็อคประตู และหน้าต่างให้เรียบร้อย ไม่ควรละทิ้งเด็ก หรือผู้สูงอายุให้อยู่บ้านเพียงลําพัง หากต้องออกจากบ้านหลายวันติดต่อกัน ก็ขอเชิญชวนให้เข้าร่วมโครงการฝากบ้านไว้กับตํารวจ
“หากพบเห็นการกระทําความผิด หรือต้องการความช่วยเหลือ กรุณารีบแจ้งสถานีตํารวจใกล้บ้านท่าน หรือโทร. สายด่วน 191 ได้ตลอด 24 ชั่วโมง ทั้งนี้ อย่าหลงเชื่อกลุ่มคนร้ายที่อ้างตนเป็นเจ้าหน้าที่ เข้ามาเพื่อขอรับบริจาค หรือขอรับความช่วยเหลืออื่นๆ ทั้งมาติดต่อที่บ้าน หรือทางออนไลน์ อย่ามอบหรือโอนเงินอย่างเด็ดขาด และไม่เปิดช่องทางให้คนร้ายที่แฝงตัวมาในรูปแบบอื่นๆ เช่น ช่างไฟฟ้า ประปา เข้ามาในบริเวณบ้านพักอาศัย” นางสาวรัชดา ย้ํา
รัฐบาลไทย-ข่าวทำเนียบรัฐบาล-​Cabinet acknowledges rename of Kazakhstan’s capital
วันพุธที่ 28 ธันวาคม 2565
28/12/2565
​Cabinet acknowledges rename of Kazakhstan’s capital
​Cabinet acknowledges rename of Kazakhstan’s capital
December 27, 2022, Deputy Government Spokesperson Traisuree Taisaranakul disclosed that the cabinet acknowledged the change of official name of Kazakhstan’s capital from “Nur-Sultan” to “Astana”, and Ministry of Foreign Affairs’ relevant protocol to change the name of the Royal Thai Embassy in Nur-Sultan to the Royal Thai Embassy in Astana.
On January 28, 2020, the cabinet acknowledged the change of official name of Kazakhstan’s capital from “Astana” to “Nur-Sultan” in honor of the 1st Kazakh President Nursultan Nazarbayev, according to which Ministry of Foreign Affairs proceeded with relevant protocol to rename the Royal Thai Embassy in the country. Later in 2022, however, the Kazakhs voted for constitutional changes in a referendum, and the decision has been made to rename the country’s capital back to “Astana”.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีไทยมีส่วนแบ่งยอดขายรถ EV ประจำไตรมาสที่ 3 ปี 2565 มากที่สุดในภูมิภาค พร้อมเดินหน้าส่งเสริมการลงทุนและสร้างระบบนิเวศรองรับตลาดรถ EV
วันพุธที่ 28 ธันวาคม 2565
28/12/2565
โฆษกรัฐบาลเผย นายกฯ ยินดีไทยมีส่วนแบ่งยอดขายรถ EV ประจําไตรมาสที่ 3 ปี 2565 มากที่สุดในภูมิภาค พร้อมเดินหน้าส่งเสริมการลงทุนและสร้างระบบนิเวศรองรับตลาดรถ EV
โฆษกรัฐบาลเผย นายกฯ ยินดีไทยมีส่วนแบ่งยอดขายรถ EV ประจําไตรมาสที่ 3 ปี 2565 มากที่สุดในภูมิภาค พร้อมเดินหน้าส่งเสริมการลงทุนและสร้างระบบนิเวศรองรับตลาดรถ EV
วันที่ 28 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศไทยมีส่วนแบ่งยอดขายรถยนต์ไฟฟ้าส่วนบุคคล (EV) ประจําไตรมาสที่ 3 ปี 2565 เกือบร้อยละ 60 ซึ่งมากที่สุดในภูมิภาคเอเชียตะวันออกเฉียงใต้
โฆษกประจําสํานักนายกรัฐมนตรีกล่าวว่า ตลาดยานยนต์ไฟฟ้าในไทยมีแนวโน้มเติบโตอย่างต่อเนื่อง สะท้อนจากรายงานของบริษัทวิจัยตลาด Counterpoint ซึ่งเปิดเผยว่า ในไตรมาสที่ 3 ปี 2565 ภูมิภาคเอเชียตะวันออกเฉียงใต้มีความต้องการรถยนต์ไฟฟ้าส่วนบุคคล (EV) เพิ่มสูงขึ้นร้อยละ 35 เมื่อเทียบกับไตรมาสเดียวกันในปี 2564 และพบว่าประเทศไทยมีมูลค่าการซื้อขายรถ EV สูงที่สุดในภูมิภาค คิดเป็นส่วนแบ่งทั้งหมดประมาณร้อยละ 59.2 ตามมาด้วยอินโดนีเซียร้อยละ 25.2 และสิงคโปร์ ร้อยละ 11.8 โดยรถยนต์ไฟฟ้าประเภทแบตเตอรี่ไฟฟ้า (Battery Electric Vehicle) มีมูลค่าการซื้อขายคิดเป็นร้อยละ 61 ของทั้งหมด ในขณะที่เหลือเป็นแบบปลั๊กอินไฮบริด (Plug-in Hybrid Electric Vehicle) โดยบริษัทที่มียอดขายสูงสุดอันดับแรกคือ Wuling ตามด้วย Volvo, BMW, ORA และ Mercedes-Benz ตามลําดับ
รายงานของบริษัทวิจัยตลาด Counterpoint ยังเปิดเผยว่า ตลาดยานยนต์ไฟฟ้าในภูมิภาคเอเชียตะวันออกเฉียงใต้แม้จะยังคงมีขนาดเล็กเมื่อเทียบกับภูมิภาคอื่น โดยตลาดยานยนต์ไฟฟ้ามีส่วนแบ่งเพียงร้อยละ 2 ของรถยนต์ทั้งหมด แต่ถือได้ว่าตลาดยานยนต์ไฟฟ้าในภูมิภาคเพิ่มมากขึ้นอย่างก้าวกระโดด ปัจจัยด้านนโยบายที่สนับสนุนการผลิตรถยนต์ไฟฟ้าจากหลายประเทศในภูมิภาคทั้งไทย อินโดนีเซีย สิงคโปร์ และมาเลเซีย ทําให้บริษัทต่างๆ กําลังวางแผนที่จะจัดตั้งโรงงานผลิตรถยนต์ไฟฟ้าเพิ่มมากขึ้นทั่วทั้งภูมิภาค พร้อมคาดการณ์ว่าจะมีการซื้อขายรถยนต์ไฟฟ้าภายในปี ค.ศ. 2030 มากกว่า 3.5 ล้านคัน
“นโยบายของรัฐบาลสอดคล้องกับแนวโน้มของหลายประเทศทั่วโลก ซึ่งต่างให้ความสําคัญกับการสนับสนุนการลงทุนในภาคอุตสาหกรรมยานยนต์ที่ใช้เชื้อเพลิงที่เป็นมิตรต่อสิ่งแวดล้อม โดยนโยบาย EV [emailprotected] ที่มีเป้าหมายผลิตรถ EV ในไทยให้ได้ร้อยละ 30 ของการผลิตรถยนต์ทั้งหมดภายในปี ค.ศ. 2030 พร้อมมีมาตรการสนับสนุนด้านราคารถ EV ส่งเสริมการลงทุนเกี่ยวกับการผลิตแบตเตอรี่รถยนต์ และสถานีชาร์จไฟฟ้า เพื่อสร้างระบบนิเวศรองรับตลาดรถ EV มีส่วนช่วยผลักดันการเติบโตของตลาดรถ EV ในไทย และยังทําให้ไทยเป็นที่น่าจับตามองจากนักลงทุนในการพิจารณาใช้ไทย เพื่อเป็นฐานของห่วงโซ่การผลิตยานยนต์ไฟฟ้าและชิ้นส่วนรถยนต์” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีภาครัฐและเอกชนร่วมกันเดินหน้ากระตุ้นการท่องเที่ยว ลดค่าบัตรโดยสารทุกสายการบินสำหรับเส้นทางภายในประเทศสูงสุด 20%
วันพุธที่ 28 ธันวาคม 2565
28/12/2565
โฆษกรัฐบาลเผย นายกฯ ยินดีภาครัฐและเอกชนร่วมกันเดินหน้ากระตุ้นการท่องเที่ยว ลดค่าบัตรโดยสารทุกสายการบินสําหรับเส้นทางภายในประเทศสูงสุด 20%
โฆษกรัฐบาลเผย นายกฯ ยินดีภาครัฐและเอกชนร่วมกันเดินหน้ากระตุ้นการท่องเที่ยว ลดค่าบัตรโดยสารทุกสายการบินสําหรับเส้นทางภายในประเทศสูงสุด 20%
วันที่ 28ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยินดีที่ภายหลังจากที่รัฐบาลได้ขยายเวลาปรับลดอัตราภาษีสรรพสามิตน้ํามันดีเซลลง ในส่วนของภาคเอกชนโดยสมาคมสายการบินประเทศไทยได้ร่วมกับรัฐบาลมอบของขวัญปีใหม่ 2566 ด้วยการลดค่าบัตรโดยสารเครื่องบิน ช่วยกระตุ้นการท่องเที่ยวภายในประเทศ บรรเทาภาระค่าใช้จ่ายการเดินทางกลับภูมิลําเนาของประชาชน
โฆษกประจําสํานักนายกรัฐมนตรีกล่าวว่า จากมติคณะรัฐมนตรีเห็นชอบขยายเวลาปรับลดอัตราภาษีสรรพสามิตน้ํามันดีเซลลง เพื่อช่วยบรรเทาความเดือดร้อนให้แก่ประชาชน และบรรเทาผลกระทบของผู้ประกอบการในอุตสาหกรรมท่องเที่ยว ซึ่งการสนับสนุนจากภาครัฐในการส่งเสริมมาตรการการท่องเที่ยวนี้ นอกจากจะเป็นการช่วยลดต้นทุนสายการบินแล้ว ยังส่งเสริมอุตสาหกรรมท่องเที่ยวให้ฟื้นตัวอีกด้วย ซึ่ง 7 สายการบินของสมาคมสายการบินประเทศไทย ได้ขานรับนโยบายของรัฐบาล ร่วมกันจัดโปรโมชั่นพิเศษในช่วงเดือนมกราคม 2566 ด้วยการให้ส่วนลดค่าบัตรโดยสารทุกสายการบินสําหรับเส้นทางภายในประเทศสูงสุด 20%
โฆษกประจําสํานักนายกรัฐมนตรี กล่าวเพิ่มเติมว่า สมาชิกสมาคมสายการบินประเทศไทยประกอบด้วย สายการบินบางกอกแอร์เวย์ส สายการบินไทยแอร์เอเชีย สายการบินไทยแอร์เอเชีย เอ็กซ์ สายการบินไทยสไมล์ สายการบินนกแอร์ สายการบินไทยไลอ้อนแอร์ และสายการบินไทยเวียตเจ็ท โดยทั้ง 7 สายการบินจะทยอยจัดโปรโมชั่นบิน เพื่อกระตุ้นการเดินทาง และการใช้จ่ายภายในประเทศ
“นายกรัฐมนตรีขอบคุณความร่วมมือจากทุกภาคส่วน ที่เห็นแก่ประโยชน์ภาพรวมของประเทศ ร่วมกับรัฐบาลเดินหน้าฟื้นฟูเศรษฐกิจ กระตุ้นการท่องเที่ยวให้กลับมาฟื้นตัวอย่างเต็มที่อีกครั้ง ทั้งนี้ นโยบายต่างๆ ที่รัฐบาลดําเนินอยู่นอกเหนือจากจะลดผลกระทบ และบรรเทาความเดือดร้อนจากความท้าทายต่าง ๆ ที่ส่งผลถึงประชาชน ยังมุ่งที่จะอํานวยความสะดวกสบายให้แก่พี่น้องประชาชน รวมถึงสนับสนุนส่งเสริมกิจกรรมทางเศรษฐกิจ ฟื้นฟูตัวเลขทางเศรษฐกิจภาพรวมของประเทศ เพื่อให้ประชาชนมีรายได้ดีขึ้น คุณภาพชีวิตดีขึ้น ภายใต้ยุทธศาสตร์เดินหน้าประเทศไทยสู่ความมั่นคง ยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-กรมสรรพากรยกเว้นภาษีธุรกิจเฉพาะในส่วนการให้กู้ยืมเงินตามโครงการสนับสนุน SMEs รายย่อย ตั้งแต่วันที่โครงการเริ่มมีดอกเบี้ยรับ
วันพุธที่ 28 ธันวาคม 2565
28/12/2565
กรมสรรพากรยกเว้นภาษีธุรกิจเฉพาะในส่วนการให้กู้ยืมเงินตามโครงการสนับสนุน SMEs รายย่อย ตั้งแต่วันที่โครงการเริ่มมีดอกเบี้ยรับ
ครม. เห็นชอบมาตรการยกเว้นภาษีธุรกิจเฉพาะสําหรับกิจการของสํานักงานส่งเสริมวิสาหกิจขนาดกลางและขนาดย่อม สําหรับการให้กู้ยืมเงินตามโครงการสนับสนุน SMEs รายย่อย ผ่านกองทุนส่งเสริมวิสาหกิจขนาดกลางและขนาดย่อม เพื่อช่วยเหลือ SMEs รายย่อย
คณะรัฐมนตรีเห็นชอบมาตรการยกเว้นภาษีธุรกิจเฉพาะสําหรับกิจการของสํานักงานส่งเสริมวิสาหกิจขนาดกลางและขนาดย่อม สําหรับการให้กู้ยืมเงินตามโครงการสนับสนุน SMEs รายย่อย ผ่านกองทุนส่งเสริมวิสาหกิจขนาดกลางและขนาดย่อม เพื่อช่วยเหลือ SMEs รายย่อย โดยเฉพาะกลุ่มที่มีศักยภาพแต่ขาดสภาพคล่อง และกลุ่มที่เป็น NPL แต่ปรับปรุงโครงสร้างหนี้แล้ว ให้สามารถเข้าถึงแหล่งเงินทุนในการกู้ยืมเงินผ่านกองทุนส่งเสริมวิสาหกิจขนาดกลางและขนาดย่อม
นายลวรณ แสงสนิท อธิบดีกรมสรรพากร เปิดเผยว่า “กระทรวงการคลังโดยกรมสรรพากรตระหนักถึงความสําคัญของการสนับสนุนการดําเนินโครงการสนับสนุน SMEs รายย่อย จึงได้เสนอร่างพระราชกฤษฎีกาออกตามความในประมวลรัษฎากร ว่าด้วยการกําหนดกิจการที่ได้รับยกเว้นภาษีธุรกิจเฉพาะ (ฉบับที่ ..) พ.ศ. .... จํานวน 1 ฉบับ เพื่อให้เป็นไปตามมาตรการดังกล่าว จึงกําหนดให้กิจการของสํานักงานส่งเสริมวิสาหกิจขนาดกลางและขนาดย่อม เฉพาะรายรับจากการให้กู้ยืมเงินตามโครงการสนับสนุน SMEs รายย่อยผ่านกองทุนส่งเสริมวิสาหกิจขนาดกลางและขนาดย่อม ตามมติคณะรัฐมนตรีเมื่อวันที่ 20 สิงหาคม 2562 เป็นกิจการที่ได้รับยกเว้นภาษีธุรกิจเฉพาะ เริ่มตั้งแต่วันที่ 1 กันยายน 2563 ซึ่งเป็นวันที่โครงการเริ่มมีดอกเบี้ยรับ เป็นต้นไป ซึ่งดอกเบี้ยที่ได้รับจากการให้กู้ยืมจะนําเข้ากองทุนส่งเสริมวิสาหกิจขนาดกลางและขนาดย่อม จะนําไปช่วยเหลือผู้ประกอบการ SMEs รายย่อย ตามความจําเป็นต่อไป”
อธิบดีกรมสรรพากร กล่าวสรุปว่า “มาตรการดังกล่าวจะช่วยสนับสนุน การดําเนินโครงการสนับสนุน SMEs รายย่อยผ่านกองทุนส่งเสริมวิสาหกิจขนาดกลางและขนาดย่อม ช่วยบรรเทาภาระภาษี จากการดําเนินโครงการฯ และยังเป็นการช่วยบรรเทาภาระภาษีให้แก่ผู้ประกอบการ SMEs รายย่อย ที่เข้าร่วมโครงการ เนื่องจากภาษีธุรกิจเฉพาะเป็นภาษีทางอ้อมซึ่งผู้ประกอบกิจการที่เสียภาษีธุรกิจเฉพาะ สามารถผลักภาระได้ อีกทั้งจะเป็นการช่วยเหลือให้ผู้ประกอบการ SMEs รายย่อย สามารถเข้าถึงแหล่งเงินทุน ตลอดจนเสริมสร้างสภาพคล่องในการลงทุน ปรับปรุง และขยายกิจการต่อไป”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-สรรพากรเผยหลักเกณฑ์บริจาคให้สถานศึกษาผ่าน e -Donation หักลดหย่อนภาษีได้ 2 เท่า ตั้งแต่ 1 มกราคม 2565 ถึง 31 ธันวาคม 2567
วันพุธที่ 28 ธันวาคม 2565
28/12/2565
สรรพากรเผยหลักเกณฑ์บริจาคให้สถานศึกษาผ่าน e -Donation หักลดหย่อนภาษีได้ 2 เท่า ตั้งแต่ 1 มกราคม 2565 ถึง 31 ธันวาคม 2567
คณะรัฐมนตรีมีมติเห็นชอบมาตรการภาษีเพื่อสนับสนุนผู้บริจาคให้แก่สถานศึกษา ผ่านระบบ e – Donation ให้ได้รับสิทธิหักลดหย่อนหรือหักรายจ่ายได้ 2 เท่า เพื่อให้ภาคเอกชนและภาคประชาชนมีส่วนร่วมในการสนับสนุนการจัดการศึกษาของประเทศอย่างต่อเนื่อง
คณะรัฐมนตรีมีมติเห็นชอบมาตรการภาษีเพื่อสนับสนุนผู้บริจาคให้แก่สถานศึกษา ผ่านระบบ e – Donation ให้ได้รับสิทธิหักลดหย่อนหรือหักรายจ่ายได้ 2 เท่า เพื่อให้ภาคเอกชนและภาคประชาชนมีส่วนร่วมในการสนับสนุนการจัดการศึกษาของประเทศอย่างต่อเนื่องรวมถึงอํานวยความสะดวกให้แก่ผู้บริจาคในการลดภาระการจัดเก็บเอกสาร
นายลวรณ แสงสนิท อธิบดีกรมสรรพากร เปิดเผยว่า “คณะรัฐมนตรีอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการศึกษา) โดยมีหลักการสรุปได้ดังนี้
1. ให้ยกเลิกพระราชกฤษฏีกาฯ (ฉบับที่ 420) พ.ศ.2547 และ พระราชกฤษฏีกาฯ (ฉบับที่ 655) พ.ศ.2561 ตั้งแต่วันถัดจากวันที่พระราชกฤษฏีกาประกาศในราชกิจจานุเบกษาเป็นต้นไป
2. ให้ผู้บริจาคให้แก่สถานศึกษาดังต่อไปนี้ได้รับสิทธิหักลดหย่อนหรือหักรายจ่ายได้ 2 เท่า สําหรับการบริจาคผ่านระบบ e-Donation ตั้งแต่วันที่ 1 มกราคม 2565 ถึงวันที่ 31 ธันวาคม 2567
(1) สถานศึกษาของรัฐ
(2) โรงเรียนเอกชน แต่ไม่รวมถึงโรงเรียนนอกระบบ
(3) สถาบันอุดมศึกษาเอกชน
(4) สถานศึกษาที่จัดตั้งขึ้นในประเทศไทยตามสนธิสัญญาหรือความตกลงระหว่างรัฐบาลไทยกับทบวงการชํานัญพิเศษแห่งสหประชาชาติ
(5) สถาบันอุดมศึกษาที่มีศักยภาพสูงจากต่างประเทศ
อธิบดีกรมสรรพากร กล่าวเพิ่มเติมว่า “มาตรการดังกล่าวจะช่วยสนับสนุนให้สถานศึกษาสามารถพัฒนาศักยภาพของนักเรียน นิสิต และนักศึกษาอย่างมีประสิทธิภาพมากขึ้น เป็นการสร้างขีดความสามารถในการแข่งขันของประเทศ อีกทั้งยังช่วยให้เด็กและเยาวชนมีโอกาสในการเข้าถึงการศึกษาที่มีคุณภาพอย่างเท่าเทียมกันมากขึ้น อันเป็นการสร้างโอกาสและความเสมอภาคทางสังคมให้แก่ประชาชน”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-พม. จับมือ กอช. และ สอท. หนุนการออม สร้างหลักประกันด้านบำนาญ ให้คนพิการก่อนวัยเกษียณ
วันพุธที่ 28 ธันวาคม 2565
พม. จับมือ กอช. และ สอท. หนุนการออม สร้างหลักประกันด้านบํานาญ ให้คนพิการก่อนวัยเกษียณ
พม. จับมือ กอช. และ สอท. หนุนการออม สร้างหลักประกันด้านบํานาญ ให้คนพิการก่อนวัยเกษียณ
เมื่อวันที่ 27 ธ.ค. 65เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีลงนามบันทึกข้อตกลงความร่วมมือ (MOU) ส่งเสริมการออมกับกองทุนการออมแห่งชาติ (กอช.) และสมาคมผู้ปกครองบุคคลออทิซึม (ไทย) (สอท.) ระหว่างกระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) กองทุนการออมแห่งชาติ (กอช.) และสมาคมผู้ปกครองบุคคลออทิซึม (ไทย) (สอท.) โดย 7 สมาคมคนพิการ โดยมี นางสาวจารุลักษณ์ เรืองสุวรรณ เลขาธิการคณะกรรมการ กอช. และ นายชูศักดิ์ จันทยานนท์ นายก สอท. กล่าวถึงแนวทางความร่วมมือ ทั้งนี้ นางสาวแรมรุ้ง วรวัธ รองปลัดกระทรวง พม. นางสาวสนธยา บุณยภูษิต รองอธิบดี พก. ผู้บริหาร กอช. และ สอท. เข้าร่วมงาน ณ ห้องประชุม ชั้น 2 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ได้ขับเคลื่อนงานส่งเสริมและพัฒนาคุณภาพชีวิตในทุกมิติสําหรับประชาชนทุกกลุ่มเป้าหมาย โดยไม่ทิ้งใครไว้ข้างหลังตามนโยบายของรัฐบาล โดยเฉพาะกลุ่มเปราะบางที่มีความเสี่ยงสูงในการดําเนินชีวิตอย่างมั่นคง สําหรับกลุ่มคนพิการ กระทรวง พม. โดยกรมส่งเสริมและพัฒนาคุณภาพชีวิตคนพิการ (พก.) ได้มุ่งเน้นการสร้างหลักประกันความมั่นคงในชีวิตในทุกมิติ โดยเฉพาะในช่วงวัยเกษียณ ด้วยบูรณาการความร่วมมือกับภาคีเครือข่ายทุกภาคส่วน เพื่อเตรียมความพร้อมในทุกด้านสําหรับกลุ่มคนพิการ
วันนี้ กระทรวง พม. โดย พก. ได้ร่วมลงนามบันทึกข้อตกลงความร่วมมือ (MOU) ส่งเสริมการออมกับ กอช. และ สอท. เพื่อบูรณาการการทํางานร่วมกันในการส่งเสริมและสนับสนุนการสร้างหลักประกันด้านบํานาญ อันเป็นการขับเคลื่อนสวัสดิการแห่งรัฐ รวมถึงยกระดับมาตรฐานคุณภาพชีวิตของคนพิการให้เข้าถึงสิทธิสวัสดิการอย่างทั่วถึง เท่าเทียม และยั่งยืน โดย สอท. และ กอช. ตกลงดําเนินงานภายใต้ขอบเขตความร่วมมือสําคัญ ได้แก่ ข้อมูลส่วนบุคคล ความรู้ทางการเงินและการออมเงินไว้ใช้ในวัยชรา กิจกรรมอบรมด้านการวางแผนทางการเงินและสิทธิประโยชน์ของการเป็นสมาชิก กอช. การประชาสัมพันธ์ และการได้มีสิทธิสวัสดิการเรื่องบําเหน็จบํานาญ โดยการเป็นสมาชิก กอช. เป็นต้น
นายจุติ กล่าวเพิ่มเติมว่า วันนี้นับเป็นวันที่ก้าวหน้าสําหรับการบูรณาการความร่วมมือระหว่าง กระทรวง พม. โดย พก. กอช. และ สอท. โดย 7 สมาคมคนพิการ และการสร้างความมั่นคงให้กับสมาชิกสมาคมคนพิการ นอกจากนี้ ยังเป็นการให้เงินทํางานแทน เพราะว่าการออมนั้นเป็นสิ่งที่รัฐบาลสนับสนุน เพื่อเตรียมความพร้อมสําหรับการเกษียณในวันข้างหน้า หากสมาชิกสมาคมคนพิการไม่มีการออม รัฐบาลจะหาเงินมาสนับสนุนสมทบได้ยาก ซึ่งได้มีการออมเงินกับ กอช. และฝึกอาชีพให้กับคนพิการด้วย ดังนั้น การออมจะไม่ได้ออมเงินแค่เดือนละ 50 บาท แต่สามารถออมเงินได้มากกว่านั้น และเมื่ออายุมากขึ้นจะไม่ตื่นตัวในเรื่องเงินเมื่อถึงวัยเกษียณ นับเป็นการช่วยเหลือตัวเองและรัฐบาล ซึ่งจะทําให้สังคมมีความเข้มแข็ง
รัฐบาลไทย-ข่าวทำเนียบรัฐบาล-รัฐบาลโชว์ยอดการจดทะเบียนรถยนต์เพิ่มในรอบปีกว่าล้านคัน ย้ำกำลังซื้อภาคประชาชนเพิ่ม อนุมัติโครงการผลิตรถEV แล้ว 26 โครงการ
วันเสาร์ที่ 17 ธันวาคม 2565
17/12/2565
รัฐบาลโชว์ยอดการจดทะเบียนรถยนต์เพิ่มในรอบปีกว่าล้านคัน ย้ํากําลังซื้อภาคประชาชนเพิ่ม อนุมัติโครงการผลิตรถEV แล้ว 26 โครงการ
รองโฆษกรัฐบาลเผยรัฐบาลโชว์ยอดการจดทะเบียนรถยนต์เพิ่มในรอบปีกว่าล้านคัน ย้ํากําลังซื้อภาคประชาชนเพิ่ม อนุมัติโครงการผลิตรถEV แล้ว 26 โครงการ
วันนี้(17ธ.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยตัวเลขจํานวนรถยนต์ทุกประเภทที่มีการจดทะเบียนรวบรวมโดยกรมขนส่งทางบกแสดงถึงจํานวนที่เพิ่มมากขึ้นกว่า1ล้านคันในช่วงเวลาเดียวกันเมื่อเทียบกับปีที่แล้วแสดงถึงการฟื้นตัวทางเศรษฐกิจทั้งภาคการบริโภคการบริการและการผลิตรวมถึงการผลิตทําให้ประชาชนและผู้ประกอบการมีกําลังซื้อมากขึ้นและล่าสุดงานมหกรรมยานยนต์ครั้งที่39หรือMotor Expo 2022เมื่อ12ธ.ค.ที่ผ่านมามียอดจองรถยนต์ภายในงานรวมทั้งสิ้น36,679คันเพิ่มขึ้น16.1%จากปีที่ผ่านมาคิดเป็นมูลค่ากว่า50,000ล้านบาทโดยเป็นยอดจองรถยนต์ไฟฟ้ามากถึง5,800คัน
นางสาวรัชดากล่าวว่าจากข้อมูลสถิติของกลุ่มสถิติการขนส่งกองแผนงานกรมการขนส่งทางบกณวันที่30พฤษภาคมพ.ศ. 2565พบว่ามีจํานวนรถยนต์จดทะเบียนสะสมทั้งสิ้น41,955,920คันเพิ่มขึ้นจากปีที่แล้วณวันเดียวกันถึง1,067,969คันซึ่งตัวเลขดังกล่าวครอบคลุม
รถยนต์ชนิดต่างๆ,รถจักรยานยนต์,รถแทร็กเตอร์,รถบดถนนฯลฯแต่ไม่รวมรถโดยสารรถบรรทุกและรถยนต์จดทะเบียนระงับและรถยนต์แจ้งไม่ใช้ตลอดไป
สําหรับชนิดของยานยนต์ที่มีจํานวนเพิ่มขึ้นมากที่สุด2ลําดับแรกคือ
1รถยนต์นั่งส่วนบุคคลไม่เกิน7คนมีจํานวน11,314,722คันเพิ่มขึ้น487,262คัน
2รถจักรยานยนต์ส่วนบุคคลมีจํานวน22,094,056คันเพิ่มขึ้น455,326คัน
และเมื่อแยกเฉพาะรถยนต์ไฟฟ้ามีจํานวนทั้งหมด326,918คันแบ่งเป็น
-รถไฮบริด(Hybrid Electric Vehicle; HEV)ทั้งหมด255,733คัน
-รถไฮบริดปลั๊กอิน(Plug-In Hybrid Electric Vehicle; PHEV)ทั้งหมด41,743คัน
-รถไฟฟ้าแบตเตอรี่(Battery Electric Vehicle; BEV) ทั้งหมด29,402คัน
จํานวนการใช้รถยนต์ไฟฟ้าที่โตขึ้นมากสอดรับเป้าหมายปี2573การผลิตรถยนต์ไฟฟ้าในประเทศรวม725,000คันต่อปีคิดเป็น30%ของการผลิตรถยนต์ทั้งหมดซึ่งจะทําให้ภายในปี2573สามารถสร้างมูลค่าเพิ่มให้กับผลิตภัณฑ์มวลรวมในประเทศ(GDP)ไม่น้อยกว่า200,000ล้านบาทและสร้างความต้องการแรงงานยานยนต์สมัยใหม่ประมาณ30,000อัตราต่อปี
“จํานวนรถยนต์ในประเทศไทยโดยเฉพาะในกลุ่มรถยนต์และรถจักรยานส่วนบุคคลที่เพิ่มขึ้นนับล้านคันชี้ให้เห็นถึงกําลังซื้อของคนไทยที่สูงขึ้นสะท้อนภาพการฟื้นตัวทางเศรษฐกิจอย่างชัดเจนขณะเดียวกันตัวเลขรถยนต์ไฟฟ้าที่ยอดรวมการจดทะเบียนกว่า3แสนคันโดยเฉพาะในกลุ่มรถยนต์นั่งส่วนบุคคลเป็นการยืนยันถึงประสิทธิภาพของนโยบายส่งเสริมการใช้รถยนต์ไฟฟ้าของรัฐบาลที่จะนําไปสู่การลดการปล่อยก๊าซคาร์บอนไดออกไซด์แก้ปัญหาหาภาวะโลกร้อนสําหรับปี2566กระทรวงอุตสาหกรรมและผู้ประกอบการยานยนต์คาดการณ์ว่าจะมียอดการใช้รถยนต์ไฟฟ้าเพิ่มขึ้นกว่า50,000คันมากไปกว่านั้นมาตรการส่งเสริมการลงทุนการผลิตรถยนต์/จักรยานยนต์ไฟฟ้าผ่านมาตรการทางภาษีถือได้ว่ามีประสิทธิภาพอย่างมากพิจารณาจากการที่คณะกรรมการสางเสริมการลงทุนหรือบีโอไอได้อนุมัติโครงการยานยนต์ไฟฟ้าไปแล้ว26โครงการจาก17บริษัท”นางสาวรัชดากล่าว
—————
รัฐบาลไทย-ข่าวทำเนียบรัฐบาล-นายกรัฐมนตรียินดี วันนี้(17 ธ.ค.) เกาะสมุยได้ต้อนรับนักท่องเที่ยวจากเรือสำราญอีก 2,500 คน ตอกย้ำเที่ยวไทยคึกคัก
วันเสาร์ที่ 17 ธันวาคม 2565
17/12/2565
นายกรัฐมนตรียินดี วันนี้(17 ธ.ค.) เกาะสมุยได้ต้อนรับนักท่องเที่ยวจากเรือสําราญอีก 2,500 คน ตอกย้ําเที่ยวไทยคึกคัก
นายกรัฐมนตรียินดี วันนี้(17 ธ.ค.) เกาะสมุยได้ต้อนรับนักท่องเที่ยวจากเรือสําราญอีก 2,500 คน ตอกย้ําเที่ยวไทยคึกคัก กําชับหน่วยงานเพิ่มความเข้มงวดตรวจสอบผู้ประกอบการร้านค้า ร้านอาหาร ให้บริการอย่างเป็นธรรม แท็กซี่ต้องกดมิเตอร์ ไม่เอาเปรียบผู้โดยสาร
วันที่17ธ.ค. 65น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่า พล.อ.ประยุทธ์จันทร์โอชานายกรัฐมนตรีและรมว.กลาโหมมีความยินดีภายหลังได้รับรายงานว่าวันนี้(17ธ.ค. 65)เกาะสมุยจ.สุราษฎร์ธานีหนึ่งในแหล่งท่องเที่ยวสําคัญของไทยจะได้ต้อนรับนักท่องเที่ยวที่เดินทางมาจากยุโรปพร้อมกับเรือสําราญไมน์ชิฟฟ์5 (Mein Schiff 5)กว่า2,500คนที่มาแวะท่องเที่ยวเกาะสมุยแบบOne Day Tripซึ่งหน่วยงานในเกาะสมุยและจังหวัดสุราษฎร์ธานีได้ร่วมเตรียมการต้อนรับเพื่อกระจายนักท่องเที่ยวลงไปยังแหล่งท่องเที่ยวต่างๆในเกาะสมุยโดยเฉพาะแหล่งท่องเที่ยวชุมชนให้เกิดการกระจายรายได้สู่ประชาชนในพื้นที่อย่างทั่วถึง
ทั้งนี้เรือไมน์ชิฟฟ์5ถือเป็นเรือสําราญจากยุโรปลําที่2ที่เดินทางมายังเกาะสมุยต่อจากลําแรกที่เข้ามาประเทศไทยในรอบ3ปีหลังเกิดสถานการณ์โควิด19เมื่อวันที่27พ.ย.ที่ผ่านมาและหลังจากนี้ในวันส่งท้ายปีเก่า31ธ.ค. 65จะมีเข้ามาอีก1ลําและข้อมูลจากจังหวัดสุราษฎร์ธานีระบุว่าในปี2566และ2567มีเรือสําราญกําหนดจะเข้ามาเยือนเกาะสมุยเบื้องต้น31ลําและ32ลําตามลําดับ
“การเดินทางเข้ามาท่องเที่ยวทางเรือสําราญจากต่างประเทศที่เพิ่มขึ้นเรื่อยๆเป็นอีกสัญญาณที่ตอกย้ําถึงความคึกคักของการท่องเที่ยวไทยสอดคล้องกับการเดินทางเข้าในช่องทางอื่นๆทั้งทางอากาศและด่านทางบกทําให้ขณะนี้กระทรวงการท่องเที่ยวฯมั่นใจว่าถึงสิ้นปีจะมีนักท่องเที่ยวต่างชาติเดินทางมาไทยตามเป้าหมาย”น.ส.ไตรศุลีกล่าว
น.ส.ไตรศุลีกล่าวว่า ขณะที่การท่องเที่ยวกําลังฟื้นตัวได้ดีนายกรัฐมนตรีได้กําชับให้หน่วยงานเกี่ยวข้องร่วมกันเพิ่มความเข้มงวดกวดขันไม่ให้เกิดกรณีผู้ประกอบการทั้งร้านค้าร้านขายของที่ระลึกร้านอาหารผับบาร์เอารัดเอาเปรียบนักท่องเที่ยวรวมถึงกรณีรถโดยสารสาธารณะเช่นรถแท็กซี่ต้องดูแลกําชับให้มีการกดมิเตอร์หากพบกรณีเอาเปรียบนักท่องเที่ยวขอให้มีมาตรการลงโทษที่เด็ดขาด
นายกรัฐมนตรีได้กําชับเรื่องดูแลให้นักท่องเที่ยวได้รับบริการที่เป็นธรรมนี้ก็เพื่อดูแลภาพลักษณ์การท่องเที่ยวของประเทศไม่ให้มีกรณีนักท่องเที่ยวถูกหลอกให้ซื้อสินค้าคุณภาพต่ําการต้องจ่ายค่าอาหารหรือเครื่องดื่มราคาที่แพงกว่าคุณภาพบริการที่ได้รับแท็กซี่ไม่ยอมกดมิเตอร์หรือคิดราคาเหมาไม่เป็นไปตามที่ตกลงกันหากเกิดปัญหาแล้วข่าวสารเผยแพร่ออกไปในต่างประเทศจะส่งผลกระทบต่อภาพลักษณ์ด้านการท่องเที่ยวของประเทศได้
————
รัฐบาลไทย-ข่าวทำเนียบรัฐบาล- รองปลัดฯ เป็นประธานการประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทำนาเพื่อการพัฒนาที่ยั่งยืน (Thai Rice NAMA) ครั้งที่ 1/2565
วันศุกร์ที่ 16 ธันวาคม 2565
รองปลัดฯ เป็นประธานการประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืน (Thai Rice NAMA) ครั้งที่ 1/2565
รองปลัดฯ เป็นประธานการประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืน (Thai Rice NAMA) ครั้งที่ 1/2565
วันศุกร์ที่ 16 ธันวาคม 2565 เวลา 10.00 น. ปลัดกระทรวงเกษตรและสหกรณ์ ได้มอบหมายให้ นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืน (Thai Rice NAMA) ครั้งที่ 1/2565 ณ ห้องประชุมกระทรวงเกษตรและสหกรณ์ ห้อง 123 มีประเด็นสําคัญดังนี้
1) ผลการอนุมัติการปรับเปลี่ยนข้อเสนอของโครงการฯ (Change Offer)
2) ความคืบหน้ามาตรการสนับสนุนเงินทุนหมุนเวียนเพื่อการผลิตของโครงการฯ(Pre-finance)
3) ความคืบหน้ามาตรการควบคู่สําหรับชาวนา หรือ แพ็กเกจ 1
4) ความคืบหน้ามาตรการการอุดหนุนผู้ให้บริการเพื่อการลงทุนในชุดอุปกรณ์ปรับระดับพื้นที่นาด้วยระบบเลเซอร์ (Pro2)
5) การประเมินปริมาณการปล่อยก๊าซเรือนกระจกจากนาข้าวในพื้นที่เป้าหมาย Thai Rice NAMA
6) นําร่องโมเดลข้าวรักโลก ความก้าวหน้าในการพัฒนาโครงการ Thai Rice GCF และการขยายกรอบเวลาของโครงการ Thai Rice Nama (project extension)